CELEX: C2007/223/03
Language: el
Date: 2007-09-22 00:00:00
Title: Υπόθεση C-298/07: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Ιουνίου 2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V.κατά deutsche internet versicherung AG

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/4
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Ιουνίου 2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V.κατά deutsche internet versicherung AG
   (Υπόθεση C-298/07)
   (2007/C 223/03)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   
      Αναιρεσείουσα: Bundesverband der Verbraucherzentralen und Verbraucherverbände —Verbraucherzentrale Bundesverband e.V.
   
      Αναιρεσίβλητη: deutsche internet versicherung AG
   Προδικαστικά ερωτήματα
   
               1)
            
            
               Υποχρεούται ο φορέας παροχής υπηρεσιών κατά το άρθρο 5, παράγραφος 1, στοιχείο γ', της οδηγίας 2000/31/ΕΚ του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο») (1) να γνωστοποιεί, πριν από τη σύναψη της σύμβασης με τον αποδέκτη των υπηρεσιών, ορισμένο αριθμό τηλεφώνου που να επιτρέπει την ταχεία επαφή και την άμεση και ουσιαστική επικοινωνία με τον φορέα αυτό;
            
         
               2)
            
            
               Σε περίπτωση αρνητικής απάντησης στο πρώτο ερώτημα:
               
                           α)
                        
                        
                           Έχει ο φορέας παροχής υπηρεσιών την υποχρέωση, κατά το άρθρο 5, παράγραφος 1, στοιχείο γ', της οδηγίας για το ηλεκτρονικό εμπόριο, όχι μόνο να γνωστοποιεί την ηλεκτρονική του διεύθυνση πριν από τη σύναψη της σύμβασης με τον αποδέκτη των υπηρεσιών, αλλά και να ανοίγει ένα δεύτερο δίαυλο επικοινωνίας;
                        
                     
                           β)
                        
                        
                           Σε περίπτωση καταφατικής απάντησης: Συνιστά δεύτερο δίαυλο επικοινωνίας το γεγονός και μόνο ότι ο φορέας παροχής υπηρεσιών δημιουργεί ένα τυποποιημένο ερωτηματολόγιο με το οποίο ο αποδέκτης των υπηρεσιών μπορεί να απευθυνθεί μέσω Internet στον φορέα αυτό, ο οποίος στη συνέχεια απαντά στην ερώτηση του αποδέκτη με ηλεκτρονικό μήνυμα;
                        
                     
         
      (1)  ΕΕ L 178, σ. 1.